
GRAD ZAGREB

           GRADSKA ČETVRT  PODSUSED – VRAPČE

               Vijeće Gradske četvrti Podsused - Vrapče

                                  Zagreb, Sigetje 2
KLASA: 026-02/18-01/328
URBROJ: 251-06-02/13-18-2
Zagreb, 13. lipnja 2018.
                                                                    Z A P I S N I K
sa 15.  sjednice Vijeća gradske četvrti  Podsused - Vrapče koja je održana 13. lipnja 2018. s početkom u 18,00 sati u zgradi  Područnog ureda Susedgrad, Sigetje 2, mala dvorana – soba 316/III.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković,  Ivan Vukoja,  Stjepan Belanović,   Mirko Hrgović, Marija Brajdić Vuković, Mihaela Ivšić i Branka Zorić Cindrić
NENAZOČNI VIJEĆNICI: SJEDNICI SLUŽBENO NAZOČNI: Margareta Cindrić Neuhold- stručna savjetnica za mjesnu samoupravu, Vesna Mihalinec- zapisničar
Prije prelaska na dnevni red predsjednik je dao na usvajanje zapisnik sa 13 i 14. sjednice Vijeća gradske četvrti. Vijeće je prihvatilo zapisnike sa datim primjedbama koje će se unijeti u zapisnike.
Vijeće je prihvatilo slijedeći  

                                                                       DNEVNI RED

1. Prijedlog zaključka za plaćanje „ostalih nespomenutih rashoda“ iz 2017.  

2. Zakup zemljišta – očitovanje

· Dušan Vrzić, dio. k.č. br. 660/1 k.o. Podsused
3. Prijedlozi zaključaka Vijeća na temelju zahtjeva građana, udruga i ustanova
4. Prijedlog zaključka na točke po čl. 86. Statuta Grada Zagreba – davanje mišljenja

5. Pitanja i prijedlozi

Točka 1. 
Predsjednik je dao pojašnjenje u svezi dopisa iz Gradskog ureda za mjesnu samoupravu u svezi plaćanja obveza iz 2017. sa pozicije „ostali nespomenuti rashodi poslovanja“ te otvorio raspravu u kojoj su sudjelovali Dubravko Peroš, Stjepan Belanović, Zdenko Jušić, Mirjana Marić i Želimir Schauer.

Obzirom da su neki od članova Vijeća zatražili dodatna pojašnjenja, predsjednik Vijeća je povukao 1. točku „Prijedlog zaključka za plaćanje „ostalih nespomenutih rashoda“ iz 2017“ sa dnevnog reda sjednice.
Točka 2. 

Vijeće je jednoglasno donijelo
                                                               Z A K L J U Č A K   

Vijeće gradske četvrti Podsused-Vrapče je suglasno da se Vrzić Dušanu, iz Zagreba, Blanje 43 odobri zakup zemljišta katastarske oznake, dio k.č. br. 660/1 k. o. Podsused, površine 200 m²  

na 3 godine, za namjenu poljoprivredne obrade.
Točka 3.

Vijeće je uz date primjedbe jednoglasno donijelo
                                                                Z A K L J U Č A K 

Vijeće gradske četvrti Podsused – Vrapče traži od Zagrebačkog holdinga, d.o.o. Podružnice „Čistoća“ uklanjanje „zelenog otoka“ na lokaciji Perjavica- Stjepana Ladiše obzirom da je parcela postala privatno vlasništvo na kojoj vlasnik planira stambenu izgradnju.

                                                                Z A K L J U Č A K 

Vijeće gradske četvrti Podsused – Vrapče  je suglasno sa izradom projektne dokumentacije i izvođenjem radova radi rekonstrukcije odnosno sanacije oborinske odvodnje u ulici Strmečkog put i traži od Gradskog ureda za prostorno uređenje, izgradnju grada, graditeljstvo, komunalne poslove i promet, Sektora za ceste asfaltiranje ulice Strmečkog put u cijeloj dužini iz sredstava izvanrednog održavanja.
                                                                  Z A K L J U Č A K 

Vijeće gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet uklanjanje oštećenih ležećih policajaca u ulici Zelena magistrala iza kbr. 3.

                                                                Z A K L J U Č A K 

Vijeće gradske četvrti Podsused – Vrapče traži od Zagrebačkog holdinga, d.o.o. Podružnice “Čistoća" da u svoje programe uvrsti izvanredno čišćenje Huzjanove ulice  kbr. 6., 8 i 10.

                                                                Z A K L J U Č A K 

Vijeće gradske četvrti Podsused – Vrapče traži od “Vodoopskrbe i odvodnje”, d.o.o. da u svoje planove za 2018. uvrsti izgradnju kanalizacije (20m) u ulici Karažnik kod kbr.110.
                                                                Z A K L J U Č A K 

Vijeće gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet i ZET-a, d.o.o. da razmotri mogućnost  uvođenja mini bus linije od Parka 101. brigade Hrvatske vojske do željezničke stanice, ulicom Karažnik, Vidikovcem do Borčeca i natrag.

                                                               Z A K L J U Č A K 

Vijeće gradske četvrti Podsused – Vrapče traži od Hrvatskih voda, VGO Zagreb sanaciju i uređenje izvora  - potoka Dijaščak (izvire ispod brijega cca 700 m  iznad kbr. 3 u ulici Mesekov put, Gornji Stenjevec) kao i ostale potoke na području Gradske četvrti Podsused – Vrapče.

                                                                 Z A K L J U Č A K 

Vijeće gradske četvrti Podsused – Vrapče će akciju asfaltiranja dijela ulice Kudekov put razmatrati prilikom donošenja  Plana prioriteta komunalnih akcija za 2019.

                                                                  Z A K L J U Č A K 

Vijeće gradske četvrti Podsused – Vrapče traži od Gradskog ureda za mjesnu samoupravu da razmotri mogućnost da se iz Programa održavanja asfaltira ulica I.Gajnički vidikovac.
                                                                   Z A K L J U Č A K 

Vijeće gradske četvrti Podsused – Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet, Sektora za ceste izmještanje pješačkog prijelaza na Podsusedskom trgu na novu lokaciju Podsusedski trg, ispred trgovine “Prehrana”.
                                                                    Z A K L J U Č A K 

Vijeće gradske četvrti Podsused – Vrapče traži od „Vodoopskrbe i odvodnje“, d.o.o. da pristupi hitnoj realizaciji izgradnje odvodnje i vodovoda na tom dijelu kako bi se moglo pristupiti asfaltiranju dijela ulice Plehanov put kod kbr. 25.

                                                                    Z A K L J U Č A K 

Vijeće gradske četvrti Podsused – Vrapče nije suglasno sa uspostavom autobusnog stajališta na izlazu iz Novoselove ulice na ulicu Zelena magistrala.

                                                                     Z A K L J U Č A K 

Vijeće gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, koumalne poslove i promet postavljanje nadstrešnice na lokacijama Bolnička 94 -96, na raskrižju Borčec – Teškovec, raskrižje Gornje Padine – Perjavica i raskrižje Rušiščak – Borčec (sjeverna strana).

                                                                      Z A K L J U Č A K 

Vijeće gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje prometnog znaka zabrane parkiranja na izlasku iz ulice Ferkovići na ulicu Manterovčak.
                                                                    Z A K L J U Č A K 

Vijeće gradske četvrti Podsused – Vrapče traži od Gradskog ureda za mjesnu samoupravu hitnu sanaciju rešetke na kraju I. Gajničkog vidikovca, jer predstavlja opasnost za sve sudionike u prometu.
                                                                     Z A K L J U Č A K 

Vijeće gradske četvrti Podsused - Vrapče nije suglasno da se sportsko-rekreacijski centar “Gornji Stenjevec”, k.č. 3076 k.o. Gornji Stenjevec, Dubravica 109A, uz objekt MO Gornji Stenjevec  da
u zakup sportskih građevina u vlasništvu Grada Zagreba. 
                                                                    Z A K L J U Č A K 

Vijeće gradske četvrti Podsused – Vrapče traži od Gradske skupštine Grada Zagreba i Gradskog ureda za prostorno uređenje, izgradnju grada, graditeljstvo, komumalne poslove i promet očitovanje o osiguranim sredstvima u Programu gradnje objekata i uređaja komunalne infrastrukure na području Grada Zagreba u 2016. i 2017. za akciju asfaltiranje I. Gajničkog vidikovca, a ista nisu realizirana kroz radove na 
Točka 4.

1. Nacrt prijedloga odluke o izmjenama odluke o financiranju mjesne samouprave
Vijeće je donijelo
                                                              ZAKLJUČAK
Vijeće Gradske četvrti Podsused-Vrapče nije suglasno sa Nacrtom prijedloga odluke o izmjenama odluke o financiranju mjesne samouprave. Vijeće je mišljenja da je kriterij dodjele sredstava gradskim četvrtima grada Zagreba prema opremljenosti izuzetno važan i ne bi trebao biti izostavljen iz Nacrta naprijed navedene odluke.

2. Prijedlog odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela -
3. Prijedlog izmjena i dopuna Programa organizacije manifestacije od gospodarskog interesa za 2018. -
4. Odluka o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obaveza -
5. Izmjene i dopune Odluke o određivanju poslova javne rasvjete koji se financiraju iz proračuna Grada Zagreba -
6. Program raspolaganja poljoprivrednim zemljištem u vlasništvu RH -
Točka 5. 
Dubravko Peroš

1.Traži da uz pitanje člana vijeća u zapisniku bude naznačeno kome se upućuje pitanje.

2.Traži očitovanje od Vodoopskrbe i odvodnje, d.o.o. kada će biti sanirana oborinska odvodnja u podvožnjaku Škorpikova.

3. Traži popis od Vodoopskrbe i odvodnje, d.o.o. očišćenih slivnika (broj i u kojim ulicama) na području Gradske četvrti 
4. Predlaže tematsku sjednicu –aktualno stanje u CIOS-u
Aljoša Bosnar

1.Pita što je Gradski ured za poljoprivredu i šumarstvo poduzeo radi pojave lisica na području gradske četvrti

2.Pita da li postoji mogućnost uspostave jedne tramvajske linije do Gajnica.

Stjepan Belanović

1.Pita kada će biti postavljena ograda na igralištu Sutinska vrela?
2.Traži troškovnik za nabavu tableta za članove Vijeća.
3. Traži da se uz zapisnik izradi tabelarni prikaz svih donijetih zaključaka Vijeća i prijedloga uz praćenje realizacije.
4.Pita da li se može pokrenuti inicijativa da se spriječi rad CIOM-a?
Ivan Turković

Traži požurnicu za svoja postavljena pitanja

Zdenko Jušić

1.Prijedlog u pisanom obliku u svezi izmještanja šaha u Parku 101. brigade HV
2.Traži zamjenu sprava i uređenje parka između stambenih zgrada Tehnike kod tržnice
3.Traži požurnicu radi sanacije asfalta u Sigetju kbr. 12-14

Želimir Schauer

1.Traži razgovor o CIOS-u

Mirko Hrgović

1.Pita u kojoj je fazi izgradnja podvožnjaka Medpotoki?
2.Pita u kojoj je fazi uređenje podvožnjaka Dubravica?
3.Pita u kojoj je fazi uređenje podvožnjaka Vrapče- Oranice?
Ivka Bengez

1.Traži izvješće o realizaciji Plana komunalnih aktivnosti za 2018.

2. Pita što je s pitanjima,  koja oni kao članovi Vijeća postavljaju a ne dobivaju odgovore na njih?
3.Pita o kojim pitanjima se može razgovarati?
Mirjana Marić

1.Što je sa uređenjem podvožnjaka Škorpikova?
2.Daje pohvalu na ažuriranim podacima koje građani mogu vidjeti na službenim stranicama Grada Zagreba.
 Željko Drniković

1.Pitanje u pisanom obliku o broju donijetih, realiziranih zaključaka  i poduzetim radnjama realizacije nerealiziranih zaključaka, te praćenja realizacije.
Završeno u  19,40  sati.                                                                                                                                               
                                                                                    Predsjednik VGČ

                                                                                                                 Dejan Kljajić, v.r.

